cyanic-selkie/wikianc huggingface dataset:
Թերմոպիլեի ճակատամարտ
Ճակատամարտից հետո
Քսերքսես արքան անձամբ է զննում մարտի դաշտը, և գտնելով Լեոնիդաս արքայի մարմինը, հրամայում է կտրել գլուխը և ցից հանել։ Ըստ Հերոդոտոսի՝ Թերմոպիլեում զոհվել են 20 հազար պարսիկներ և 4 հազար հույներ՝ ներառյալ Սպարտայի դաշնակիցները։ Նույնիսկ վերջին մարտի ժամանակ թեսպիացիները չեն լքում սպարտացիներին՝ Լեոնիդասի՝ նահանջի հրամանին հակառակ, և զոհվում են նրանց հետ։ Իսկ Լեոնիդասի կողմից ստիպողաբար մնացած թեբեացիներն անցնում են պարսիկների կողմը ։
Զոհված հելլեններին թաղեցին վերջին մարտի վայրում։ Գերեզմանի վրա դրված քարին գրվեց պոետ Սիմոնիդես Քիոսացու խոսքերը.
«Ճամփորդ, հաղորդիր Լակեդեմոնի մեր քաղաքացիներին, Որ հավատարիմ մեր ուխտին, այստեղ մենք գերեզման մտանք»։
Դավաճան Էֆիալտեսի գլխի համար Սպարտան պարգև է սահմանում։ Բայց նա սպանվում է ցեղակցի ձեռքով վեճի ժամանակ։ լեոնիդաս արքայի դին վերահուղարկավորում են Սպարտայում մահից 40 տարի հետո։ Քաղաքի բնակիչները 600 տարի անց մարտից հետո, արդեն հռոմեական շրջանում, ամեն տարի անց են կացնում մրցություններ ազգային հերոսի պատվին ։ Թերմոպիլեում զոհվածների անունները փորագրվում են սալաքարի վրա։ 1939 թվականին հույն հնագետները ճակատամարտի վայրում պեղումներ են կազմակերպում և գտնվում են ճակատամարտի մեծաթիվ ապացույցներ ։
Արիստոդեմոս Վախկոտ
Համաձայն Հերոդոտոսի՝ մարտի ժամանակ 300 սպարտացիներից բոլորը չեն զոհվել։ Նրանցից մեկը՝ Պանտիտեսը, ուղարկվել է Թեսալիա։ Իմանալով տեղի ունեցածի մասին և գիտակցելով, որ Սպարտայում անարգանքի է արժանանալու, ինքնասպան է եղել։ Երեք հարյուրից երկուսին՝ Եվրիտեսին և Արիստոդեմոսին, Լեոնիդասը բաց էր թողել հիվանդության պատճառով։ Իմանալով, որ պարսիկները շրջանցել են լեռը՝ Եվրիտեսը պահանջում է իր զենքն ու զրահը և զոհվում բոլորի հետ մարտի դաշտում։ Վերադառնալով Սպարտա՝ Արիստոդեմոսը ենթարկվում է անարգանքի և խայտառակության։ Նրան տալիս են Վախկոտ անունը։ Մեկ տարի անց՝ Պլատեայի ճակատամարտում, որտեղ պարսիկները վերջնականապես ջախջախվում են, Արիստոդեմոսն այնպես է աչքի ընկնում մարտի ընթացքում, որ հույները որոշում են նրան պարգևատրել։ Սակայն պարգևը նա չի ստանում, քանզի կարծիք են հայտնում, որ «Արիստոդեմոսի՝ կատաղի կռվելու և քաջագործություններ կատարելու պատճառն այն է, որ նա մահ է փնտրում՝ իրեն մեղավոր զգալով»։
Հուշարձաններ Թերմոպիլեի ճակատամարտի վայրում
2011 թվականին ճակատամարտի վայրում տեղադրվել են մի քանի հուշարձաններ և հուշակոթողներ։ Բացի Սիմոնիդեսի խոսքերով սալաքարից, տեղադրվում է Լեոնիդասին և 300 սպարտացիներին նվիրված հուշարձան։ Այն Լեոնիդասի արձանն է, որի ներքևում գրված է Μολὼν λαβέ (Արի և վերցրու)։ Մետոպի վրա պատկերված են մարտից տեսարաններ։ Երկու կողմերում տեղադրված են մարմարե քանդակներ՝ Սպարտայի խորհրդանիշներ համարվող Էվրոտաս գետի և Տայգետ լեռան պատկերներով։
1997 թվականին բացվում է թեսպիացիներին նվիրված հուշարձան։ Այն պատկերում է Թեսպիա քաղաքի գլխավոր աստվածներից մեկին՝ Էրոսին։ Էրոսը պատկերված է մերկ, առանց գլխի, մի թևը բաց է, մյուսը՝ կոտրված։ Հուշարձանի յուաքանչյուր դետալ իր խորհուդն ունի.
Ճակատամարտի նշանակությունը հույն-պարսկական պատերազմի հետագա ընթացքի համար
Թերմոպիլեի ճակատամարտն անտիկ շրջանի ամենանշանավոր մարտերից է։ Արևմտյան մշակույթում նրա նկարագրության մեջ առաջինը շեշտվում է սպարտացիների քաջությունն ու խիզախությունը։ Սակայն հույն-պարսկական պատերազմի շրջանակներում այն համարվում է հույների պարտություն։ Նրանց մարտական խնդիրը՝ պարսիկներին կանգնեցնել Թերմոպիլյան կիրճում և Արտեմիսիայի հրվանդանի մոտ, ձախողվում է։ Աթենք տանող ճանապարհը բացվում է թշնամու առջև ։ Թերմոպիլեում դիրքերն անմատչելի էին։ Եթե հույները կարողանային ավելի երկար դիմակայել, պարսիկների մոտ զորքը ջրով և սննդով մատակարարելու խնդիր կծագեր։ Թերմոպիլեի ճակատամարտը  հույների համար ստրատեգիական և տակտիկական ձախողում էր։
Մի շարք պատմական աշխատություններում ճակատամարտն անվանում են Քսերքսեսի Պյուռոսյան հաղթանակ՝ համեմատելով կողմերի կորուստները ։ Սակայն հաշվի չեն առնում այն փաստը, որ մարտից հետո պարսիկները գրավում են Հունաստանի մեծ մասը, իսկ Սալամինի և Պլատեայի ճակատամարտերը տեղի են ունեցել Թերմոպիլյան կիրճի գրավումից մի ամիս և մի տարի անց։ Հաշվի առնելով Հունաստան ներխուժած պարսկական բանակի թիվը՝ այդ կորուստներն էական չեն համարվում։
Սակայն բարոյական տեսանկյունից հույների անձնազոհությունն անհետևանք չի մնում։ Այն հույների համար օրինակ է հանդիսանում, իսկ պարսիկների մոտ ընկնում է մարտական ոգին և հաղթանակի նկատմամաբ հավատը ։
300 սպարտացիները կինոարվեստում
Առասպելական հերոսամարտի թեմայով Հոլիվուդում նկարահանվել են հետևյալ ֆիլմերը.
300 սպարտացիները երաժշտության մեջ
Սպարտացիների քաջագործություններին նվիրված են նաև մի շարք երգեր.
Արտաքին հղումներ
<references group="Մեկն." />
Կատեգորիա:Հին Հունաստանի ճակատամարտեր Կատեգորիա:Ճակատամարտեր Հունաստանում
Ջինսի սերունդը (վեպ)
«Ջինսի սերունդը» (ჯინსების თაობა), վրացի գրող Դաթո Տուրաշվիլու վեպը, որը թարգմանվել է եվրոպական մի շարք լեզուներով։
Պատմական հիմքը
«Ջինսի սերունդը» վեպի սյուժեն հիմնված է իրական իրադարձությունների վրա։ 1983 թվականի նոյեմբերի 18-19-ին վրացի մի խումբ երիտասարդներ Թբիլիսիի օդանավակայանում փորձում են առևանգել ՏՈՒ-134 մակնիշի ինքնաթիռը՝ ԽՍՀՄ-ից փախուստ գործելու նպատակով։ Խորհրդային իշխանությունների կողմից այս փորձը որպես ահաբեկչական գործողություն գնահատվեց։ Մասնակիցների մի մասը սպանվեց վնասազերծման գործողության ընթացքում, իսկ մյուս անդամներն էլ դատարանի կողմից դատապարտվեցին մահապատժի և զանազան տարիների ազատազրկման ։
Հեղինակային մեկնաբանում
Դավիթ Տուրաշվիլին իր «Ջինսի Սերունդը» վեպում այս իրադարձությունները ներկայացնում է այլ պատմական լույսի ներքո. նրա համար այս երիտասարդները ոչ թե ահաբեկիչներ են, այլ մարդիկ, որոնք ցանկանում են ապրել ազատության մեջ՝ հեռու Խորհրդային Միության բռնաճնշումներից։ Որոշ գրականագետներ «Ջինսի սերունդը» վեպում տեղ գտած այս իրադարձությունների միակողմանի մեկնաբանումը և ԽՍՀՄ-ը՝ որպես «Չարի կայսրություն» ներկայացնելը դիտարկում են հեղինակի՝ արևմտյան հակախորհրդային քարոզչամեքենային տուրք տալու արդյունք ։
Արտաքին հղումներ
Կատեգորիա:2008 գրքեր Կատեգորիա:Վրացերեն վեպեր Կատեգորիա:Պատմական վեպեր
Ցուզամալտհայմ
Ցուզամալտհայմ  (Zusamaltheim), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 1278 մարդ (ըստ 2010 թվականի դեկտեմբերի 31-ի) ։ Տարածքը կազմում է 17.90 կմ²։ Պաշտոնական կոդ՝ 09 7 73 188։
Արտաքին հղումներ
Կատեգորիա:Գերմանիայի քաղաքներ
What About Us
What About Us, ամերիկացի երգիչ և երգահան Փինկի երգն է։ Գրվել է Փինկի, Սթիվ Մակի և Ջոնի Մակդեիդի կողմից, իսկ պրոդյուսեր է հանդիսացել Մակը։ Երգը RCA Records լեյբլի կողմից թողարկվել է 2017 թվականի օգոստոսի 10-ին՝ որպես Փինկի թվով յոթերորդ ստուդիական ալբոմ Beautiful Trauma-ի (2017) լիդ-սինգլ։ Սինգլի գնելուն պես կարելի էր նաև նախապատվիրել ալբոմը։
Երգը զբաղեցրել է առաջին հորիզոնական Ավստրալիայում, Լատվիայում, Լիտվայում, Լյուքսեմբուրգում, Մեքսիկայում, Հոլանդիայում, Լեհաստանում, Շոտլանդիայում, Սլովակիայում, Սլովենիայում և Շվեյցարիայում։ Ինչպես նաև հասել է թոփ 10 հորիզոնականների Ավստրիայում, Բելգիայում, Կանադայում, Խորվաթիայում, Չեխիայում, Ֆրանսիայում, Գերմանիայում, Հունգարիայում, Իռլանդիայում, Իտալիայում, Լիբանանում, Նոր Զելանդիայում, Պորտուգալիայում, Իսպանիայում և Միացյալ Թագավորությունում, իսկ հասել թոփ 20-ի Նորվեգիայում, Ռումինիայում, Շվեդիայում և Միացյալ Նահանգներում։
Թողարկում և գովազդում
2017 թվականի հուլիսի 16-ին Փինկը Թվիթթերում թվիթի միջոցով հասկացրեց երգի հավանական թողարկման մասին։ Երբ մի երկրպագու հարցրեց, թե երբ կարող են ակնկալել նոր երաժշտություն, Փինկը պատասխանեց․ «Դե, ես նկարահանում եմ տեսահոլովակ հաջորդ շաբաթ» ։ 2017 թվականի հուլիսի 21–ին Փինկը նկարահանման հրապարակից նկարահանեց գործընթացն ու գրեց․ «Video #new #fyeah #itsallhappening» ։ Հաջորդ օրը նա համացանցում ներբեռնեց սինգլի անիմացիոն կազմը՝ բացահայտելով երգի վերնագիրն ու թողարկման օրը  ։
Կոմպոզիցիա
«What About Us»–ը նկարագրվել է որպես բալլադային քլաբ երաժշտություն և պարային օրհներգ՝ սինթեզոտար և հարվածային գործիքներ ներառող։ Այն ինչպես նաև նկարագրվել է որպես բողոքական երգ ։ Գրված է լյա բեմոլ մաժորում և մեկ րոպեում պարունակում է 114 բիթ։ Զարգանալուն պես երգն ընթանում է ֆա մինոր–ռե բեմոլ–լյա բեմոլ շրջանակով, իսկ Փինկի ձայնը ձգվում է մինչև մեկ ու կես օկտավա՝ լյա բեմոլ3–ից մի բեմոլ5 ։
Քննադատական ընդունում
«What About Us»–ն արժանացել է դրական արձագանքների երաժշտական քննադատների կողմից։ Որոշները շեշտել են երգի քաղաքական բնույթը։ Rolling Stone–ի Ալթեա Լեգասպին ասել է․ ««What About Us»–ն սկսվում է բալլադային կերպով, ապա վերածվում հուզական պարային օրհներգի՝ սինթեզատոր և հարվածային գործիքներ ներառող» ։ Billboard ամսագրի համար գրելիս Պատրիկ Քրովլին ասել է․ «Փինկը ևս մեկ անգամ նետում է կանոնները մի կողմ՝ հանուն իրականությանը» Patrick Crowley from Billboard wrote: "Pink throws out the rules in favor of authenticity once again". ։
Տեսահոլովակ
Երգի տեսահոլովակը թողարկվել է 2017 թվականի օգոստոսի 16–ին։ Ջորջիա Հադսոնը հանդիսացավ հոլովակի պրոդյուսեր, իսկ խորեոգրաֆիայի հեղինակը դարձավ Goldenboyz–ը։
Կենդանի կատարումներ
2017 թվականի օգոստոսի 11–ին և 12–ին Փինկն առաջին անգամ կատարեց «What About Us»–ը Բեռլինի երկու համերգների ժամանակ ։ Սակայն «What About Us»–ի առաջին հեռուստատեսային կատարումը տեղի ունեցավ 2017 MTV Video Music Awards մրցանակաբաշխության ժամանակ՝ օգոստոսի 27–ին ։ Սինգլը երգել է նաև Ellen DeGeneres Show շոուում՝ սեպտեմբերի 6–ին և Saturday Night Live–ում՝ հոկտեմբերի 14–ին։ Երգը կատարել է բազում այլ վայրերում՝ 2017 թվականի իր ֆեստիվալ–շրջագայության ընթացքում ։
Անձնակազմ
Տվյալները վերցված են Tidal աուդիոծառայությունից
Հավաստագրումեր
!scope="row"|Միացյալ Նահանգներ
Անրի Լեկոնտ
Անրի Լեկոնտ (Henri Leconte, ծնվել է 1963 թվականի հուլիսի 4-ին, Լիլիեր, Պա-դը-Կալե, Ֆրանսիա), ֆրանսիացի նախկին պորֆեսիոնալ թենիսիստ։ 1984 թվականի Ֆրանսիայի բաց առաջնության հաղթող տղամարդկանց զուգախաղում, 1991 թվականի Դևիսի Գավաթի տիրակալ և 1986 թվականի Աշխարհի թիմային գավաթի տիրակալ Ֆրանսիայի հավաքականի կազմում։
Կարիերայի սկիզբ
Անրի Լեկոնտի պատանաեկան կարիերայի բարձրագույն նվաճումը եղել է 1980 թվականի Ֆրանսիայի բաց առաջնությունում հաղթանակը պատանիների շրջանում։ 1981 թվականից նա հանդես է գալիս պրոֆեսիոնալի կարգավիճակում։ Նույն թվականին նա շահում է իր առաջին պրոֆեսիոնալ մրցաշարը, նոյեմբերին հաղթանակ տանելով Բոլոնիայում, ամերիկացի Սեմի Ջամալվայի հետ զույգով։
1982 թվականին Լեկոնտը հաղթում է «Սաթելիտ» շարտի բոլոր հինգ մրցաշարերում, որոնք խաղարկվում էին Ֆրանսիայում, տարբեր ծածկույթների վրա։ Հուլիսին նա Դևիսի Գավաթում իր առաջին խաղն է անց կացնում Ֆրանսիայի հավաքականի կազմում, Յանիկ Նոայի զույգով հաղթելով Չեխոսլովակիայի իրենց մրցակիցներին, իսկ նոյեմբերին, Ստոկհոլմում, շահում է իր առաջին ATP մրցաշարը մենախաղում, առավելության հասնելով մրցաշարի տանտեր Մաթս Վիլանդերի նկատմամբ։ տարվա ընթացքում նա նաև հաղթում է զուգախաղի երեք մրցաշարերում, նրանցից երկուսը Նոայի հետ։ Հավաքականի հետ միասին նա հասնում է մինչև Դևիսի Գավաթի եզրափակիչ, սակայն եզրափակիչ խաղում ոչինչ չի կարողանում հակադրել ԱՄՆ-ից մրցակիցներին և զիջում է բոլոր երեք խաղերում։ 1983 թվականին նա երկու անգամ զիջում է ATP մրցաշարերի եզրափակիչներում, հանրահայտ մրցակիցների՝ Գիլիերմո Վիլաս և Ջոն Մաքինրոյ, հաղթանակ է տանում զուգախաղի մեկ մրցաշարում և Նոայի հետ միասին հասնում է մինչև Մոնտե Կարլոյի հեղինակավոր մրցաշարի եզրափակիչ, իսկ հավաքականի հետ հասնում է մինչև Դևիսի Գավաթի կիսաեզրափակիչ։ Նա տարին ավարտում է մենախաղի աշխարհի ուժեղագույն 30 թեիսիտների շարքում։
1984-1988 թվականներ
1984 թվականի Լեկոնտի գլխավոր հաջողությունները կապված են զուգախաղում ելույթների հետ։ Տարվա ընթացքում նա կրկին հաղթում է երեք մրցաշարում, այդ թվում Նոայի հետ միասին Ֆրանսիայի բաց առաջնությունում։ Նրա հաշվին նաև մեկ հաղթանակ է մենախաղում։ 1985 թվականի սկզբին նա հասնում է զուգախաղի թենիսիտների վարկանիշի 6-րդ հորիզոնականին, բարձրագույնին իր զուգախաղի կարիերայի ընթացքում։ Նույն թվականի վերջին նա երկրորդ անգամ դուրս է գալիս Մեծ Սաղավարտի զուգախաղի մրցաշարի եզրափակիչ, սակայն այս անգամ ԱՄՆ բաց առաջնությունում, որտեղ նրանք Նոայի հետ միասին զիջում են չորս սեթում, որոնցից երեքը թայ-բրեյքում, աշխարհի լավագույն զույգերից մեկին՝ Ռոբերտ Սեգուսո և Կեն Ֆլեկ։ Լեկոնտը նաև շարունակում էր վեր բարձրանալ մենախաղի վարկանիշում՝ հաղթանակ տանելով երկու մրցաշարում, ևս մեկ անգամ հասնելով եզրափակիչ և երկու անգամ դուրս գալով Մեծ Սաղավարտի մրցաշարերի քառորդ եզրափակիչ։ Նրան հաջողվում է մի քանի անգամ հաղթանակ տանել համաշխարհային թենիսի առաջին տասնյակի մրցակիցների նկատմամբ։ Աշխարհի թիմային առաջնության ժամանակ նա առավելության է հասնում Մաթս Վիլանդերի և Իվան Լենդլի նկատմամբ, ում հղթում է նաև Ուիմբլդոնում, իսկ բացի այդ, մրցաշրջանի ընթացքում երկու անգամ հաղթում է Անդրես Գոմեսին։ Արդյունքում նա անձամբ է մտնում աշխարհի ուժեղագույն թենիսիտների տասնյակի մեջ և իրավունք է նվաճում մասնակցել Մասթերս ամփոփիչ մրցաշարին, որն անց էր կացվում 1986 թվականի հունվարի սկզբին։ Սակայն այնտեղ, առաջին իսկ շրջանում, նրան կանգնեցնում է ռևանշ վերցրած Գոմեսը։ Միևնույն ժամանակ, հավաքականի կազմում ելույթներում, Լեկոնտը միայն երկու հաղթանակ է տանում չորս պարտության դեպքում և արդյունքում նրա թիմը դուրս է մնում Դևիսի Գավաթի Համաշխարհային խմբից։
Լեկոնտը, որպես թիմային խաղացող, իրեն արդարացնում է հաջորդ տարի, երբ աշխարհի թիմային առաջնության ժամանակ ութ հանդիպումներից շահում է յոթում և Ֆրանսիայի հավաքականին հաղթանակի է հասցնում այդ մրցաշարում։ Հավաքականի հետ նա նաև հաղթում է՝ հաղթանակ տանելով իր բոլոր վեց հանդիպումներում, Դևիսի Գավաթի Եվրոպական խմբում, թիմին վերադարձնելով Համաշխարհային խումբ։ Այդ մռցաշրջանում նա համեմատաբար քիչ է հանդես գալիս զուգախաղում, սակայն կարողանում է ամերիկացի Շերվուդ Սթյուարթի հեի միասին հասնել մինչև Ֆրանսիայի բաց առաջնության կիսաեզրափակիչ։ Մենախաղում նա հասնում է մինչև կիսաեզրափակիչ ոչ միայն Ֆրպանսիայում, այլ նաև Ուիմբլդոնում, որտեղ զիջում է Բորիս Բեկկերին։ ԱՄՆ բաց առաջնությունում նա դուրս է գալիս քառորդ եզրափակիչ, իսկ այնուհետև, սեպտեմբերին ATP երկու մրցաշարում անընդմեջ հաղթանակից հետո, բարձրանում է մենախաղի թենիսիտների շրջանում վարկանիշի 5-րդ հորիզոնական, ամենաբարձրը կարիերայի ընթացքում։ Դա նրան թույլ է տալիս երկրորդ անգամ անընդմեջ մասնակցություն ունենալ Մասթերս ամփոփիչ մրցաշարում, սակայն այնտեղ նա պարտություն է կրում խմբային մրցաշարի բոլոր երեք հանդիպումներում և դուրս է մնում հետագա պայքարից։ Հաջորդ տարի, սակայն, նրա հաղթանակների շարանը մոտենում է ավարտին։ Այդ տարի նրա բարձրագույն նվաճումը դառնում են Ուիմբլդոնի մրացաշարի քառորդ եզրափակիչը և Փարիզի հեղինակավոր մրցաշարի կիսաեզրափակիչը և արդյունքում նա դուրս է մնում աշխարհի 20 ուժեղագույն թենիսիտների շարքից, իսկ զուգախաղում, որտեղ շատ էր խաղում, սակայն քիչ հաջողությամբ, նույնիսկ առաջին հարյուրյակի սահմաններից դուրս։
1988 թվականին տեղի է ունենում Լեկոնտի վերադարձը թենիսի էլիտայի շարքերը։ Նա չորս անգամ խաղում է մրցաշարերի մենախաղի եզրափակիչներում, այդ թվում Ֆրանսիայի բաց առաջնությունում, որտեղ զիջում է Մաթս Վիլանդերին։ Այդ մրցաշարերից երկուսում նա հաղթանակ է տանում և կարիերայում երրորդ անգամ իրավունք է նվաճում մասնակցել Մասթերս ամփոփիչ մրցաշարին, սակայն այնտեղ կրկին չի կարողանում հաղթահարել խմբային փուլի արգելքը, միայն մեկ հաղթանակ տանելով Ստեֆան Էդբերգի նկատմամբ։ Զուգախաղում նրան հաջողվում է հասնել մինչև Սեուլի Օլիմպիադայի քառորդ եզրափակիչ, որտեղ նրա խաղընկերն էր Գի Ֆորժեն։ Ֆորժեի հետ միասին նրանք նաև հաղթում են Նիցցայի մրցաշարում և մի քանի անգամ կիսաեզրափակիչ են հասնում այլ մրցաշարերում, իսկ Իվան Լենդլի հետ միասին դուրս է գալիս Մոնտե Կարլոյի մրցաշարի եզրափակիչ։ Հավաքականի հետ նա հասնում է Դևիսի Գավաթի կիսաեզրափակիչ։
1989-1996 թվականներ
1989 թվականի մայիսին Լեկոնտը վիրահատություն է տանում ողնաշարի վրա և մրցաշարից դուրս է մնում մինչև սեպտեմբեր։ Մարզավիճակին վերադառնալը ձգձգվում է և նա կրկին կորցնում է տեղը աշխարհի ուժեղագույն թենիսիտների շարքում։ Նա ուժեղագույնների հարյուրյակ վերադառնում է միայն 1990 թվականի մայիսին, Մոնտե Կարլոի մրցաշարի կիսաեզրափակիչ դուրս գալուց հետո, որն ընդգրկվել էր վերջերս ստեղծված ATP տուրի հեղիանակավոր մրցաշարերի շարքը՝ АТР Մասթերս, որի ճանապարհին հաղթում է Անդրես Գոմեսին, այդ պահին աշխարհի թիվ 9 ռակետ, իսկ անմիջապես դրանից հետո նա վերադառնում է նաև Թոփ-50, հասնելով մինչև կիսաեզրափակիչ Համբուրգի ATP Մասթերս ևս մեկ մրցաշարում և ճանապարհին հաղթելով աշխարհի թիվ 6 ռակետ Աարոն Կրիկշտեյնին։ Այնուհետև, Ֆրանսիայի բաց առաջնության քառորդ եզրափակիչի ճանապարհին, նա առավելության է հասնում Անդրեյ Չեսնոկովի նկատմամբ՝ աշխարհի թիվ 10 ռակետ։ Սակայն, հետագայում նրան չի հաջողվում զարգացնել գրունտային ծածկույթում ձեռք բերած հաջողությունները և նա մրցաշրջանն ավարտում է դասակարգման աղյուսակի 30-րդ հորիզոնականում։
1991 թվականին Լեկոնտը հասնում է իր բարձրագույն նվաճմանը որպես թիմային խաղացող՝ Ֆրանսիայի հավաքականի հետ նա տիրում է Դևիսի Գավաթին։ Այդ մրցաշրջանի ընթացքում նա հաղթում է իր բոլոր վեց հանդիպումներում, այդ թվում եզրափակիչի Փիթ Սամփրասի հետ մենախաղային հանդիպումում և օլիմպիական չեմպիոններ Սեգուսոյի և Ֆլեկի հետ հանդիպումում, Գի Ֆորժեի հետ զույգով։ Անհատական մակարդակում նա չի փայլում, միայն մեկ անգամ դուրս գալով եզրափակիչ զուգախաղում և մրցաշրջանը եզրափակում է առաջին հարյուրյակի սահմաններից դուրս ինչպես զուգախաղում, այնպես էլ մենախաղում։ 1992 թվականին նա հասնում է մինչև Ֆրանսիայի բաց առաջնության մենախաղի կիսաեզրափակիչ, իրավունք նվաճելով մասնակցել Մեծ Սաղավարտի գավաթին։ Այդ մրցաշարում, կարիերայի ընթացքում չորրորդ ամփոփիչ մրցաշարում, նա հասնում է մինչև երկրորդ շրջան, որտեղ պարտվում է Փիթ Սամփրասին։
Աղբյուրներ
Կատեգորիա:ԱՄՆ-ի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ավստրալիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:Մեծ սաղավարտի (թենիս) մրցաշարեր Կատեգորիա:Ֆրանսիացի թենիսիստներ
Աննա Տատիշվիլի
Աննա Տատիշվիլի (ანა ტატიშვილი, ), վրացի թենիսիստուհի։ Նա ունի վրացական ծագում և հանդես է գալիս ԱՄՆ-ի դրոշի ներքո։
Տատիշվիլին հաղթել է 11 մենախաղի և 7 զուգախաղի տիտղոսներ ITF մրցաշարերում։ 2012 թվականի հոկտեմբերի 8-ին նա հասել է կարիերայում ամենաբարձր մենախաղի վարկանիշին՝ թիվ 50-րդ ռակետ։ 2012 թվականի մայիսի 21-ին հասել է զուգախաղի ամենաբարձր վարկանիշին՝ 59-րդ ռակետ։
Մինչ օրս Տատիշվիլիի ամենամեծ հաջողությունը 2012 թվականի ԱՄՆ բաց առաջնության չորրորդ շրջանն է, որտեղ նա պարտվել էր այն ժամանակ աշխարհի առաջին ռակետ Վիկտորիա Ազարենկային, երկու սեթում։
2015 թվականի ԱՄՆ բաց առաջնությունում Տատիշվիլին որակավորման փուլը հաղթահարելով դուրս է եկել հիմնական ցանց, որտեղ բախվել է աշխարտի թիվ 8 ռակետ Կարոլինա Պլիշկովային, առաջին շրջանում։ Տատիշվիլին ընդամենը 51 րոպեի ընթացքում հաղթանակ է տանում 8-րդ դասակարգված Պլիշկովայի նկատմամբ՝ 6-2, 6-1։
Կենսագրություն
Աննա Տատիշվիլին ծնվել է 1990 թվականի փետրվարի 3-ին Խորհրդային Միության (Վրաստանի Խորհրդային Սոցիալիստական Հանրապետություն) Թբիլիսի քաղաքում։ Աննայի ծնողները եղել են Դմիտրի և Մանանի Տատիշվիլեները։ Նա ընտանիքի կրտսեր դուստրն է և ունի մեծ քույր։
Տատիշվիլին առաջին անգամ թենիսով զբաղվել է ընդամենը չորս տարեկան հասակում։ 7 տարեկանում նրանք ընտանիքով Վրաստանից տեղափոխվել են Ամերիկայի Միացյալ Նահանգներ։ 13 տարեկանում նա հաճախել է ֆիզիկական կուլտուրայի ակադեմիա։ 2014 թվականին նա դարձել է ԱՄՆ-ի քաղաքացի և սկսել է հանդես գալ ամերիկյան դրոշի ներքո ։
Կարիերա
2005 թվականից Տատիշվիլին հանդիսանում է պրոֆեսիոնալ թենիսիստուհի։ 16 տարին լրանալուց քիչ անց նա նորամուտում է WTA մրցաշարում, խաղալով Մայամիի մրցաշարում, սակայն առաջին խաղում պարտություն է կրում։
2011 թվականին Տատիշվիլիին հաջողվում է առաջընթաց ունենալ։ Նա առաջին անգամ իրավունք է ստանում մասնակցելու Մեծ Սաղավարտի մրցաշարում՝ Ֆրանսիայի բաց առաջնության հիմնական ցանցին (նա պարտություն է կրում Մարիոն Բարտոլիից՝ 6-1, 2-6, 1-6), հասնում է մինչև Մայամիի մրցաշարի երկրորդ շրջան և Չարլստոնի մրցաշարի երրորդ շրջան։ Ուիմբլդոնի մրցաշարում նա պարտվում է 19-րդ դասակարգված Յանինա Վիկմայերին՝ 6-3, 4-6, 2-6։ Ամռանը նա հաղթում է Կունեոի 100 000 US $-ոց մրցաշարում և բարելավում է իր վարկանիշային դիրքերը, հասնելով վարկանիշային աղյուսակի 83-րդ հորիզոնական։
2012 թվականի մայիսին նա կարիերայում առաջին անգամ դուրս է գալիս WTA մրցաշարի կիսաեզրափակիչ, դրան հասնելով Բուդապեշտի մրցաշարում։ Սակայն կիսաեզրափակչում նա երկու սեթում զիջում է Սառա Էրանիին։ Նա կրկին ուշադրություն է իր վրա բևեռում ԱՄՆ բաց առաջնությունում, երբ երկրորդ շրջանում բախվում է աշխարհի թիվ 1 ռակետ Վիկտորիա Ազարենկային և նրան լուրջ դիմադրություն է ցույց տալիս, սակայն պարտվում է 2-6, 2-6 հաշվով։ Մրցաշարից հետո նա բարձրանում է դասակարգման աղյուսակի 52-րդ հորիզոնական։ 2012 թվականի հոկտեմբերին նա հասնում է WTA համաշխարհային դասակարգման կարիերայում իր ամենաբարձր արդյունքին, տեղ զբաղեցնելով 50-րդ հորիզոնականում։
Վրաստանի հավաքականի կազմում նա Ֆեդերացիայի գավաթում շահել է 13 հանդիպումներից 10-ում, 2009-ից մինչ 2012 թվականները ընկած ժամանաշրջանում։
Արտաքին հղումներ
Կատեգորիա:Վրացի թենիսիստներ Կատեգորիա:1990 ծնունդներ Կատեգորիա:Փետրվարի 3 ծնունդներ
Քլոդ ՄաքՔեյ
Քլոդ ՄաքՔեյ, ի ծնե Ֆեստուս Կլաուդիուս ՄաքՔեյ (Claude McKay, Festus Claudius McKay, ), վեստ-ինդիական ծագմամբ ամերիկացի գրող, վեստ-ինդիական գրականության դասական, հարլեմյան վերածննդի ակտիվ գործիչներից մեկը։
Կենսագրություն
Մեծահարուստ ֆերմերների որդի է, հայրն աշանտի ժողովրդից է, մայրը՝ Մալգաշներից։ Յոթ տարեկանից ապրել է ավագ եղբոր՝ դպրոցական ուսուցչի մոտ և դաստիարակվել նրանց կողմից։ Նա տասը տարեկան հասակում սկսել է բանաստեղծություններ գրել։ Քլոդի բանաստեղծությունների դեբյուտային ժողովածուն (1912) դարձել է Ճամայկայի պատուայի առաջին գիրքը։ Նույն թվականին տեղափոխվել է ԱՄՆ։
Ընդունվել Է Ալաբամայի Տասկիգայի համալսարան, սակայն ցնցվել է նրա կիսապատերազմական կարգով և ռասիստական իրավիճակով, տեղափոխվել է Կանզասի պետական համալսարան։ Այնտեղ կարդացել է Ուիլյամ Դյուբուի Սևամորթ ժողովրդի հոգի գիրքը, որը նրա համար բացահայտում էր դարձել։ 1914 թվականին թողել է ուսումը և տեղափոխվել Նյու Յորք։ 1917 թվականին բանաստեղծություններ է հրապարակել Ուոլդո Ֆրենկի և Վանա Վիկ Բրուքսի The Seven Arts ամսագրում, դարձել է The Liberator սոցիալիստական ամենամսյա ամսագրի (Մաքս Իսթմենի հետ միասին) համահեղինակ։ Դարձել է սևամորթ արմատականների խմբի անդամ, մտերմացել է Մարկուս Գարվիի և գունավոր բնակչության առաջընթացի խթանման ազգային ասոցիացիայի հետ։ 1919 թվականին տեղափոխվել է Լոնդոն, որտեղ ապրել է մինչև 1921 թվականը։ Մոտ էր Բանվորների Սոցիալիստական դաշնությանը և նրա ղեկավար Սիլվիա Պանկհերսթին։ Բանաստեղծություններ է տպագրել Cambridge Magazine շաբաթաթերթում, որը հրատարակել է Չարլզ Օգդենը։ 1922 թվականից մինչև 1923 թվականն այցելել է Խորհրդային Ռուսաստան, մասնակցել է Մոսկվայի Կոմինտերնի IV կոնգրեսի աշխատանքին։ Հանդիպել է Տրոցկիի, Զինովևի, Բուխարինի, Ռադեկի, ինչպես նաև Նիկոլայ Չուկովսկու հետ, որն այդ հանդիպման մասին հիշողություններ է թողել։ Սոցիալիզմի գաղափարների հանդեպ ամբողջ համակրանքի դեպքում կոմունիստական կուսակցության անդամ չի դարձել։
Վերադարձել է ԱՄՆ։ 1920-ականների վերջից առավելապես հանդես է եկել որպես արձակագիր։ Նրա 1928 թվականին գրված առաջին վեպն արժանացել է Հարմոնի հիմնադրամի մրցանակին՝ սևամորթային նվաճման համար, մեծ ազդեցություն է ունեցել Արևմտյան Հնդկաստանի, սևամորթ Աֆրիկայի, Եվրոպայի մտավորականների վրա, սակայն խիստ քաղաքականացված քննադատություն է առաջացրել Ու. Դյուբայի մոտ՝ էկզոտիզմի և մարմնի կյանքի նկատմամբ չափից ավելի ուշադրության համար (ՄաքՔեյը բիսեքսուալ էր)։ ՄաքՔեյի երկրորդ՝ Բանջոյ վեպն Էմե Սեզերի աջակցությունն է ստացել որպես սևամորթ կյանքի ճշմարիտ պատկեր։
1930 թվականից մինչև 1933 թվականն ապրել է Մարոկկոյում։ 1940 թվականին դարձել է ԱՄՆ քաղաքացի։ 1944 թվականին, սոցիալիստական գաղափարներից հիասթափված լինելով, ընդունել է կաթոլիկություն։ Վերջին տարիներին ապրել է Չիկագոյում, աշխատել կաթոլիկ երիտասարդական կազմակերպությունում։ Մահացել է 1942 թվականի մայիսի 22-ին Իլինոյսում` 59 տարեկան հասակում՝ սրտի կաթվածից։
Ճանաչում
1912 թվականին Ճամայկայի ինստիտուտի կողմից նրան շնորհվել է Էնթոնի Մեսգրեյվի մեդալը։ 1977 թվականին Ճամայկայի կառավարությունը ՄաքՔեյին հռչակել է ազգային բանաստեղծ, նա հետմահու պարգևատրվել է Ճամակայի շքանշանով։ 2002 թվականին աֆրոամերիկացիների մշակույթի պատմաբան Մոլեֆի Կետե Ասանտեն (Molefi Kete Asante) իր կենսագրական հանրագիտարանում ՄաքՔեյին ընդգրկել է 100-ի ամենամեծ աֆրոամերիկացիների շարքում՝ ճանաչելով նրա վճռորոշ ազդեցությունը սևամորթների գաղափարների ձևավորման և այնպիսի հեղինակների սերնդի վրա, ինչպիսիք են Ռիչարդ Ռայթը և Ջեյմս Բոլդուինը։
Ժառանգություն
2012 թվականին ամերիկացի և ֆրանսիացի հետազոտողների կողմից Կոլումբիայի համալսարանի արխիվում հայտնաբերվել է ՄաքՔեյի «Amiable with Big Teeth: A Novel of the Love Affair Between the Communists and the Poor Black Sheep of Harlem» չհրապարակված վեպը։ Այն նվիրված է Երկրորդ համաշխարհային պատերազմի նախապատմությանը և սկզբին ։
Արտաքին հղումներ
Կատեգորիա:Ամերիկացի գրողներ Կատեգորիա:Աֆրոամերիկացի գրողներ Կատեգորիա:Ամերիկացի սոցիալիստներ Կատեգորիա:20-րդ դարի ամերիկացի գրողներ Կատեգորիա:Ամերիկացի վիպասաններ Կատեգորիա:ԼԳԲՏ գրողներ Կատեգորիա:Ամերիկացի կոմունիստներ Կատեգորիա:Ինքնակենսագիրներ Կատեգորիա:Մարքսիստներ Կատեգորիա:Ձախ կոմունիստներ Կատեգորիա:20-րդ դարի տղամարդ գրողներ Կատեգորիա:Սրտամկանի ինֆարկտից մահացածներ
Ալվան ծաղիկը (մուլտֆիլմ)
«Ալվան ծաղիկը» (Аленький цветочек), խորհրդային լիամետրաժ նկարված մուլտիպլիկացիոն ֆիլմ, որը նկարահանվել է համանուն հեքիաթի հիման վրա 1952 թվականին ռեժիսոր Լև Ատամանովի կողմից ։ Այն «Սոյուզմուլտֆիլմ» ստուդիայի հայտնի ֆիլմերից է ։ 60 տարի անց՝ 2012 թվականին, ստացել է 6+ գնահատական (մինչև վեց տարեկան հանդիսատեսի համար)։
Սյուժե
Ծովային ճանապարհորդություն մեկնելուց առաջ վաճառականը՝ Ստեպան Եմելյանովիչը, իր երեք աղջիկներին հարցնում է, թե նրանց համար ինչ նվեր բերի։ Մեծ աղջիկը՝ Գորդեյան, խնդրում է թանկարժեք զարդ՝ գունագեղ քարերով զարդարված ոսկե ապարոշ։ Միջնեկ աղջիկը՝ Լյուբավան, պատվիրում է կախարդական հայելի, որում իր դեմքը միշտ երիտասարդ կերևա, իսկ կրտսեր աղջիկը՝ Նաստենկան, հորից խնդրում է ալվան ծաղիկ, որից տեսել էր երազում։ Քույրերը ծիծաղում են նրա ցանկության վրա։
Բայց այն պահին, երբ նա քաղում է ծաղիկը, փոթորիկ է բարձրանում, և հայտնվում է կղզու տերը՝ սարսափելի հրեշը։ Նա վաճառականին ասում է, որ թույլ կտա նրան ծաղիկը տանել, բայց դրա փոխարեն նա պետք է տա իր դուստրերից մեկին։ Հրեշը նրան տալիս է իր մատանին՝ ասելով, որ ով կրի այդ մատանին, կտեղափոխվի կղզի, իսկ եթե նրա աղջիկներից ոչ մեկը դա չանի, վաճառականն ինքը պետք է հայտնվի կղզում ու մահանա։ Առավոտյան վաճառականի ուղեկիցները նրան գտնում են կղզու ափին ու տանում նավ։
Աղջիկը հայտնվում է մի հրաշալի կղզում, որտեղ նրան ողջունում է գեղեցիկ պալատում ապրող անտեսանելի տերը։ Մի օր նա պատահաբար տեսնում է հրեշին։ Սկզբում աղջիկը նրանից վախենում է, բայց հետո ընտելանում է նրան։ Հետագայում հրեշը նրան թույլ է տալիս վերադառնալ տուն, որպեսզի տեսնի իր ընտանիքին, բայց ասում է, որ աղջիկը պետք է վերադառնա երեկոյան վերջալույսին, այլապես ինքը կմահանա մենակությունից։ Նաստենկան տուն է վերադառնում հոյակապ հանդերձանքով ու քույրերի համար հարուստ նվերներով։ Նա հորն ու քույրերին հաղորդում է հրեշի ասածը։
Քույրեն սկսում են Նաստենկային ահավոր նախանձել շքեղության մեջ ապրելու համար, գաղտնի տան բոլոր ժամացույցների սլաքները մեկ ժամ հետ են տանում և փակում պատուհանների փեղկերը, որպեսզի Նաստյան վերջալույսը չտեսնի։ Երբ վերջինս բացում է փեղկը, հասկանում է պատահածը, դնում է մատանին ու ակնթարթորեն վերադառնում կղզի։ Բայց արդեն մթնշաղը խտացել էր, և հրեշը մահանում էր։ Նաստյան շատ է վշտանում և խոստանում է նրան այլևս չլքել։ Նա սկսում է լաց լինել, բայց նրա առաջին արցունքների հետ կղզին լուսավորվում է, իսկ հրեշը վերածվում է մի գեղեցիկ արքայազնի ու աղջկան ասում. «Խղճացիր ինձ, աննման գեղեցկուհի, այլանդակ հրեշի կերպարում։ Այժմ սիրի՛ր մարդկային կերպարում։»
Դերերում
Նաստենկայի «В эту пору в родимой сторонушке» երգը կատարել է կամերային հայտնի երգչուհի Վիկտորյա Իվանովան ։
Ստեղծման պատմություն
1950-ական թվականներին Լև Ատամանովի առջև ծառացել է էպիկական ու ժողովրդական հեքիաթների ստեղծման հարցը։ Հատկապես սուր է դրվել «կենդանի» մարդկանց, դրական հերոսների լիարժեք կերպարների ստեղծման հարցը։ Մուլտիպլիկատորների օգնությամբ պատրաստվել են կենդանի դերասանների խաղի նկարահանված տեսարանները։ Այդ տեսարանները պրոյեկցվել են սեղաններին ներսարված հատուկ էկրաններին, և հերոսները թղթի վրա փոխադրվել են ուրվագծով։ Փոխադրված պատկերները ենթարկվել են վերամշակման, մտցվել գրաֆիկական կերպարի մեջ, ինչի համար փոխվել են համամասնությունները և այլն։ Այդ մեթոդն ստացել է «էկլեր» անվանումը։ «Ալվան ծաղիկը ֆիլմում» այն օգտագործվել է շատ ճշգրիտ ու մանրակրկիտ, մյուսներում՝ ոճավորված կամ ընտրաբար ։
«Էկլեր» մեթոդի կիրառման ժամանակ նկարիչներին հաջողվել է մոտիկից շփվել փայլուն արտիստների հետ։ Վաճառականի դերը խաղացել է Նիկոլայ Բոգոլյուբովը՝ Մեյերխոլդի աշակերտը։ Հրեշի դերը տրվել է դերասան Միխայիլ Աստանգովին, որին նկարահանող խումբը հագցրել է խալաթ՝ դրա տակ որպես «սապատ» դնելով բարձեր ։
Վերահնչյունավորում
2001 թվականին մուլտֆիլմը վերականգնվել է ու վերահնչյունավորվել «Студия АС» և «Детский сеанс 1» ՍՊԸ-ների կողմից։ Նոր տարբերակում ֆոնոգրամման ամբողջովին փոխվել է, վերահնչյունավորման գործում ներգրավվել են ժամանակակից դերասաններ, տիտրերում փոխվել են հնչյունային ռեժիսորի ու հնչյունավորման դերասանների տվյալները։ Վերահնչյունավորումը չափազանց բացասաբար է ընդունվել ինչպես հանդիսատեսների, այնպես էլ մասնագիտական համայնքի անդամների մեծամասնության կողմից ։ Վերականգնման որակը ևս երբեմն ենթարկվում է քննադատության։
Մուլտֆիլմի մասին
Կինոքննադատ Սերգեյ Վլադիմիրովիչ Ասենինը՝ Արևելյան Եվրոպայի երկրներում նկարված կինեմատոգրաֆիայի առաջատար մասնագետներից մեկը ֆիլմի մասին գրել է.
«Ալվան ծաղիկը» քնարական-դրամատիկ հեքիաթ է ընդգծված թատերականությամբ մի քանի կերպարներով։ Դրա հիմնական պատկերը Հին Ռուսիան է՝ իր սպիտակ քարից շինություններով, արտասովոր աշտարակիկներով, խայտաբղետ ու աղմկոտ տոնավաճառներով։ Քնարական պատմության քնքշությունը, բարությունը, որ թափանցել են հեքիաթից, նրա տարբերակիչ գծերն են:
Հետազոտողներն արդարացիորեն ընդգծում են Լև Ատամանովի անգնահատելի ներդրումը նկարված անիմացիայի, և մասնավորապես, կախարդական հեքիաթի զարգացման գործում։ Դասական են դարձել «Դեղին արագիլը» (1950), «Ալվան ծաղիկը» (1952), ինչպես նաև «Ոսկե այծքաղ» (1954) և «Ձյունե թագուհին» (1957) գլուխգործոցները։ Ատամանովի կերպարները ականավոր «դերասաններ» են, դրաման նրբորեն գրված է ոչ միայն երկխոսություններում, այլև յուրաքանչյուր շարժման մեջ՝ հերոսների, ամպի, ծառի տերևի, ծաղիկների, լուսագրության (նկարիչներ՝ Լ. Շվարցման և Ա. Վինոկուրով)։ Դա պլաստիկայի բազմաբարդ գործիքավորում է:
Վիդեո
Մուլտֆիլմը վիդեոտարբերակով սովորաբար թողարկվել է PAL համակարգում։ 1990-ական թվականների սկզբին մուլտֆիլմը թողարկվել է «Крупный план» կինոմիավորման տեսաերիզներով, իսկ 1990-ական թվականների կեսերին՝ Studio PRO Video խորհրդային լավագույն մուլտֆիլմերի VHS հավաքածուում։ 1994-1995 թվականներին «Союз» ստուդիան մուլտֆիլմը թողարկել է № 28 հավաքածուում, որը վերաթողարկվել է 1996 թվականին և ավելի ուշ։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Լև Ատամանովի մուլտֆիլմեր Կատեգորիա:1952 մուլտֆիլմեր
Օլմեդո (այլ կիրառումներ)
Օլմեդո, կարող է վերաբերել՝
Սերգեյ Բորիսով
Սերգեյ Լեոնիդովիչ Բորիսով (Юрий Леонидович Борисов, ), խորհրդային ռուս ֆուտբոլիստ, կիսապաշտպան և հարձակվող։ ԽՍՀՄ սպորտի վարպետ (1988)։
Կարիերա
Վոլժսկի քաղաքի №4 մարզադպրոցի սան է։ Խաղացել է «Տորպեդո», «Ռոտոր», ՍԿԱ, «Կռիլյա Սովետով» ակումբների կազմում։ Եղել է Վոլգոգրադի «Օլիմպիա» ակումբի գլխավոր մարզիչ ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Ռուս ֆուտբոլային մարզիչներ Կատեգորիա:ԽՍՀՄ սպորտի վարպետներ Կատեգորիա:Ֆուտբոլային մարզիչներ այբբենական կարգով
Օլխովչիկ (այլ կիրառումներ)
Օլխովչիկ, կարող է վերաբերել՝
Օլխովատսկի գյուղական խորհուրդ (այլ կիրառումներ)
Օլխովատսկի գյուղական խորհուրդ, կարող է վերաբերել՝
Օլխի (այլ կիրառումներ)
Օլխի, կարող է վերաբերել՝
Էվթիմեն
Էվթիմենը Մասալիայից (Ευθυμένης ο Μασσαλιώτης), հին հունական ծովագնաց Մասալիայից, ենթադրաբար մ․թ․ա․ VI դարից մինչև մ․թ․ ճանապարհորդել է Ատլանտյան օվկիանոսում՝ Հյուսիսային Աֆրիկայի ափերի երկայնքով և, հնարավոր է նաև այլ ջրերում։ Էվթիմենի տեղեկագիրը լողի մասին չի պահպանվել։ Դրա մասին հայտնի է ուշ անտիկ ժամանակաշրջանի աշխարհագրագետ Մարսիան Հերակլեսի աշխատությունից։
Տարեգրություն
Թե երբ են կարթագենցիները լիակատար վերահսկողություն հաստատել Ջիբրալթարի հանդեպ, անհայտ է. ամենավաղ ամսաթիվը կարող է լինել Ալալիայի ծովային ճակատամարտը (540 թվականի և 535 թվականի ընթացքում), ամենաուշը՝ 510 թվականից մինչև 509 թվականը, երբ Կարթագենի և Հռոմի միջև հաստատվել է նավարկության պայմանագիր, որով վերջինս ճանաչել է նեղուցի փակումը։
Լողալու ուղին
Էվթիմենը, ըստ երևույթին, դեպի հարավ լողացել է բավականին հեռու։ Մարսիան Հերակլեսը նշում է, որ նա հայտնաբերել է գետ, որում կային կոկորդիլոսներ և գետաձիեր, ամենայն հավանականությամբ, դա Սենեգալ գետն էր, չնայած պետք է հիշել, որ մ.թ.ա. առաջին հազարամյակից մինչև մ․թ․ կլիմայական պայմանները այլ էին, քան հիմա, և այդ կենդանիները ապրում էին Հյուսիսային Աֆրիկայի շատ այլ գետերում։ Ցանկացած արևմտաաֆրիկյան գետում կոկորդիլոսների հայտնաբերումը անխուսափելիորեն պետք է հանգեցներ ենթադրության, որ այն կապված է Նեղոսի հետ։ Ի վերջո, նույնիսկ Ալեքսանդր Մակեդոնացու ժամանակաշրջանում համարում էին, որ կոկորդիլոսները հանդիպում են միայն Նեղոսում։ Հետևաբար, հավանական է, որ հենց Էվթիմենն էր, թեկուզ և սխալ վարկածի հեղինակը, թե ինչու են Նեղոսում ամռանը առեղծվածային ջրհեղեղներ լինում․ ըստ նրա, պասսատներից առաջացած ջրհեղեղը, ծովային ջրի հսկայական զանգվածներ էր մղում դեպի Նեղոսի առասպելական հունը, որը թափվում է Ատլանտյան օվկիանոս։ Համոզմունքը, որ Նեղոսը իր ջրերը ուղղում է Ատլանտիկա ինչ-որ հունի միջով, պահպանվել է մինչև ուշ միջնադար․ նույնիսկ արաբները ենթադրում էին, որ Նիգերը «սևամորթների Նեղոս»-ն է։ Այս թեմայով Սենեկան մեջբերում է Էվթիմենը քաղվածքը ։
Շուլթենն առաջարկել է, որ Էվթիմենի ճանապարհորդությունները Ատլանտյան օվկիանոսիով, հիմք հանդիսանան Ուեսանի և Մասսալիայի միջև հին առափնյա նավարկության նկարագրության համար։ 900 տարի անց այս նկարագրության հիման վրա ստեղծվել է Ավիենի աշխարհագրական բանաստեղծական գործը՝ «Ծովի ափեր»։ Մեկ այլ հեղինակ, լավ գիտեր ափերը և տվել է ճշգրիտ տեղեկություններ՝ փոքր ինչ աղավաղելով հենց Ավիենի ստեղծագործությունը։
Ավիենն օգտագործել է շրջալողը, որը վերջին աղբյուրն էր, որտեղ Տարտեսոսը հիշատակվում էր չքանդված քաղաք, որի հեղինակին այլևս հայտնի չէ Ջիբրալթարի նեղուցով անցնելու նավարկության մասին։ Ընդհակառակը, նա խոսում է Իսպանիայում Տարտեսոսի և Մայնակայի միջև եղած ցամաքային ճանապարհի մասին։ Հետևաբար, այս շրջալողը պատկանում է այն ժամանակաշրջանին, երբ Էվթիմենն էր ապրում, և շատ հավանական է, որ վերջինս ճանապարհորդել էր ոչ միայն աֆրիկյան, այլև Ատլանտյան օվկիանոսի եվրոպական ափերով։ Եթե ​​Ավիենի աղբյուրի այս վերագրումը ճիշտ է, ապա կարելի է ենթադրել, որ Աֆրիկայի ափերին Ջիբրալթարի նեղուցի փակվելուց անմիջապես առաջ նավարկությունը ստանձնել է Էվթիմենը՝ մինչև Եվրոպայի ծովափի երկայնքը։
Ալ-Սաուրա
Ալ-Սաուրա (الثورة), քաղաք Սիրիայի Արաբական Հանրապետության Ալ-Ռակկայի մարզի համանուն գավառում։ Հանդիսանում է համանուն շրջանի վարչական կենտրոնը։
Էվթիմեն
Լողալու ուղին
Այլընտրանքային տեսակետի համաձայն՝ էվթիմենյան շրջագայությունը գեղարվեստական ​​գրականություն է՝ հիմնված ժամանակի աշխարհագրական ներկայացումներին։
Ալ-Սաուրա
Անվանում
Քաղաքի անունը թարգմանաբար նշանակում է «հեղափոխություն», քանի որ քաղաքը առաջացել է Բաաս կուսակցության մարտի 8-ին կատարած հեղաշրջման ժամանակ։
Էվթիմեն
Ծանոթագրություններ
Կատեգորիա:Հին Հունաստանի աշխարհագրագետներ Կատեգորիա:Մարսել քաղաքում ծնվածներ Կատեգորիա:Ծովագնացներ Կատեգորիա:Ճանապարհորդներ
Ալ-Սաուրա
Աշխարհագրություն
Քաղաքը անմիջականորեն գտնվում է Եփրատ գետի և Ասադի լճերի կողքին։ Ըստ 2004 թվականի մարդահամարի տվյալների քաղաքը ունի 69.425 բնակչություն, որոնց գերակշիռ մասը դավանում է իսլամ։
Ծանոթագրություններ
Կատեգորիա:Սիրիայի քաղաքներ Կատեգորիա:Ալ-Ռակկայի մարզ
Պաատա Բուրճուլաձե
Պաատա Բուրճուլաձե, (პაატა ბურჭულაძე, ), վրացի օպերայի երգիչ։ Վրացական Խորհրդային Սոցիալիստական Հանրապետության ժողովրդական արտիստ ։
Կենսագրություն
Պաատա Բուրճուլաձեն ավագ դպրոցն ավարտելուց հետո, ընդունվել է Թբիլիսիի պոլիտեխնիկական ինստիտուտ, ինչպես նաև Թբիլիսիի կոնսերվատորիայի երեկոյան բաժինը։ Նա սովորել է նաև երկրի սահմաններից դուրս՝ Ուկրաինայում, Օդեսայի կոնսերվատորիայում ։
1982 թվականին մասնակցել է Չայկովսկու անվան մրցույթին և ստացել մրցանակ։
Արտաքին հղումներ
Կատեգորիա:Վրացի օպերային երգիչներ Կատեգորիա:Անձինք Թբիլիսիից Կատեգորիա:20-րդ դարի օպերային երգիչներ Կատեգորիա:Խորհրդային օպերային երգիչներ և երգչուհիներ Կատեգորիա:Վրացական ԽՍՀ ժողովրդական արտիստներ Կատեգորիա:Վրաստանի ժողովրդական արտիստներ Կատեգորիա:Պատվո շքանշանի ասպետներ (Վրաստան)
Բորիս Ալեքսանդրով (դերասան)
Բորիս Ալեքսանդրով (Александров, Борис Владимирович, ), Ուլյանովսկի մարզային դրամատիկական թատրոնի դերասան, Ռուսաստանի Դաշնության ժողովրդական արտիստ (2002 թվական) ։
Կենսագրություն
Բորիս Ալեքսանդրովը ծնվել է 1949 թվականի հոկտեմբերի 31–ին, Օրենբուրգի մարզի Բուզուլուկսկի շրջանի Պարտիզանսկի ավանում։
1971 թվականին ավարտել է պրոֆեսր Մ․ Օռլովայի կուրսը Ռուսաստանի թատերական արվեստի ինստիտուտում, նույն տարում սկսել է աշխատել Ուլյանովսկի դրամատիկական թատրոնում։
Խաղացել է ավել քան 100 դերեր տարբեր ներկայացումներում, մասնակցել է Ռուսաստանում, Գերմանիայում, Լեհաստանում անցկացվող թատերական արվեստի փառատոններին։ Ավելի քան 10 տարի եղել է Ռուսաստանի թատերական գործիչների միության Ուլյանովսկի տարածքային կազմակերպության նախագահը։
Երիտասարդական թատերական «Դրամա» ստուդիայի հիմնադիրն է և ղեկավարը։
Ուլյանովսկի մարզային օրենսդիր խորհրդի 4-րդ գումարման պատգամավոր է, սոցիալական քաղաքականության, պետական և քաղաքային շինարարության ու երիտասարդության հարցերի հանձնաժողովի անդամ։ Մշակված օրինագծերից մեկն է եղել «Ուլյանովսկ մարզի ստեղծագործական միությունների և ստեղծագործական աշխատողների մասին» օրինագիծը։
Բորիս Ալեքսանդրովը մահացել է 2010 թվականի հունվարի 22–ին, Մոսկվայում ։
Աղբյուրներ
Կատեգորիա:Ռուսաստանի Դաշնության ժողովրդական արտիստներ Կատեգորիա:Ռուս դերասաններ
Վրաց-հունական հարաբերություններ
Վրաց-հունական հարաբերություններ, միջազգային և դիվանագիտական հարաբերություններ Վրաստանի և Հունաստանի միջև։ Երկու երկրներն էլ հաստատել են դիվանագիտական հարաբերությունները 1992 թվականի ապրիլի 20-ին։ Որոշ քանակությամբ հույներ ապրում են Վրաստանում։
Կան նաև մեծ քանակությամբ Պոնտոսի հույներ Վրաստանում (մինչև 15,000-25,000)։ Սակայն, վրացիները Հունաստանում անհամեմատ ավելի շատ են։ 1990-ականներին վրացական հույները արտագաղթել են հիմնականում Հունաստան և Ռուսաստանի հարավ։
Արտաքին հղումներ
Կատեգորիա:Վրաստանի երկկողմ հարաբերություններ Կատեգորիա:Հունաստանի երկկողմ հարաբերություններ
Freak (երգ)
Քննադատների արձագանք
Երգը լավ ընդունվեց ժամանակակից քննադատների կողմից։ Digital Spy-ի լրագրող Էմի Դեվիդսովաի կարծիքով Լանա Դել Ռեյի երգը պար է դանդաղեցված ձևով ։
Տեսահոլովակ
Freak սինգլի տեսահոլովակը երգչուհին պլանավորում էր թողարկել 2015 թվականին, բայց երկրպագուները այն այդպես էլ չտեսան։ 2015 թվականի սեպտեմբերի 8-ին «Honeymoon» ալբոմի թողարկումից 10 օր առաջ թողարկվում է The Honeymoon Sampler-ը, ալբոմի նախնական տարբերակը, որտեղ հնչում են «Terrеnce Loves You», «Music To Watch Boys To», «Freak» և «High by the Beach» երգերը ։ Տեսահոլովակում ներկայացվում են երիտասարդ աղջիկներ ովքեր մասնակցում են խնջույքի։ Նրանք պարում էին և նրանց մեջ էր նաև Լանա Դել Ռեյը։ Նրանք խմում էին ալկոհոլ և հյութ, ավելին ոչինչ չի ցուցադրվում։ Տեսահոլովակի ոճը նման է «Summertime Sadness» և «National Anthem» երգերի տեսահոլովակներին   ։
Ծանոթագրություններ
Կատեգորիա:2016 սինգլներ Կատեգորիա:Լանա Դել Ռեյի երգեր
Ագրարային ճգնաժամ
Ագրարային ճգնաժամեր, գերարտադրության ճգնաժամեր կապիտալիստական գյուղատնտեսության մեջ
Բնութագրվում են գյուղատնտեսական ապրանքների չիրացված պաշարների կուտակման, մանր ու միջին ապրանքարտադրողների քայքայման և ունեզրկման պրոցեսի արագացմամբ, ագրարային գերբնակչության ավելացումով, ֆերմերների եկամտի և գյուղատնտեսական բանվորների աշխատավարձի կրճատմամբ։ Արդյունաբերական ճգնաժամերի համեմատությամբ Ագրարային ճգնաժամերն ունեն իրենց առանձնահատկությունները, ավելի տևական են (1873-ին Արևմտյան Եվրոպայում և Ռուսաստանում, ապա ԱՄՆ-ում բռնկված Ագրարային ճգնաժամը շարունակվեց մինչև 90-ական թթ. կեսերը)։ Ագրարային շգնաժամերն ազդում են կապիտալի շրջանառության ցիկլի վրա՝ երկարաձգելով արդյունաբերական ճգնաժամերը և լճացումը։ Ընկնում են գյուղատնտեսական ապրանքների գները, վերանում է ռենտայի սովորական աղբյուրը(գերշահույթը)։ Ռենտան վճարվում է գյուղատնտեսական բանվորների աշխատավարձի, միջին շահույթի հաշվին, որն ավելի է երկարաձգում ագրարային ճգնաժամը։ Նրանց տևականության վրա ազդում են նաև բնական պայմանների առանձնահատկությունները։ Պետական-մոնոպոլիստական կապիտալիզմի ժամանակ պետությունը ձեռնարկում է հակաճգնաժամային միջոցառումներ՝ ձգտելով սահմանարձակել գյուղատնտեսական արտադրությունը և պահպանել գների մակարդակը։ Սակայն գյուղատնտեսական ապրանքների գների մակարդակը պահպանելու քաղաքականությունը դանդաղեցնում է արտադրությունը կրճատելու պրոցեսը։ Խոշոր տնտեսությունները միջոցներ ստանալով պետությունից ինտենսիվացնում են գյուղատնտեսական արտադրությունը։ ԱՄՆ-ում 1965-ին՝ 1950-ի համեմատությամբ ցանքատարածությունները կրճատվել են 11%-ով, բայց հեկտարի միջին բերքատվությունն աճել է 46%-ով։ Շարունակվում է ապրանքային ավելցուկների կուտակումը, նվազում են ֆերմերների եկամուտները, ուժեղանում է մանր ու միջին ֆերմերային ու գյուղացիական տնտեսությունների քայքայումը։
Զարգացած կապիտալիստական երկրներում գյուղատնտեսության տեխնիկական հեղաշրջումը բնակչության նվազող գնողականությամբ հանդերձ ուժեղացնում է գերարտադրության ճգնաժամերի տենդենցը։ Կապիտալիզմի համաշխարհային շուկան ընդգրկող ագրարային ճգնաժամից մեծապես տուժում են տնտեսության միակողմանի զարգացմամբ երկրները, քանի որ մի կողմից սահմանափակ է նրանց արտահանած ապրանքների ցանկը, մյուս կեղմից, նրանք ստիպված են ցածր գներով վաճառել իրենց արտադրանքը։
Աղբյուրներ
Կատեգորիա:Գյուղատնտեսության տնտեսագիտություն
Օլխա (այլ կիրառումներ)
Օլխա, կարող է վերաբերել՝
Գարդա (այլ կիրառումներ)
Գարդա անվանումը կարող է ունենալ հետևյալ կիրառումները․
Ասադո
Ասադո (Asado), տապակած մսից պատրաստված հանրահայտ ուտեստ Արգենտինայում, Բոլիվիայում, Չիլիում, Կոլումբիայում, Էկվադորում, Պարագվայում, Պերուում, Ուրուգվայում և Վենեսուելայում։ Միսը պատրաստելու համար օգտագործվում է տավարի միս, որը տապակվում է գրիլի կամ բաց կրակի վրա ։
Ասադոյի տեսակներ
Գոյություն ունի մսի պատրաստման երեք եղանակ ՝
Արգենտինայում, Պարագվայում և Ուրուգվայում ասադոն պատրաստվում է երկու եղանակով` ալ դիսկո` գրիլի միջոցով, որը պատրաստված է օգտագործված հին ցաքանի սկավառակից, և ալ օրնո դե բարրո` ավանդական կավե վառարանում, որը հարմարեցված է տապակած մսի համար ։
Նախապատրաստում
Ասադոն սովորաբար պատրաստում են տղամարդիկ՝ ասադորները։ Ուտեստի պատրաստման գրիլ (parrilla) կա գրեթե բոլոր լատինամերիկյան ընտանիքներում։ Հաճախ ասադոն պատրաստվում է հենց բակում կամ պատշգամբում։ Ճաշատեսակի բաղադրիչների ցանկը հետևյալն է՝ միս, երշիկ, երիկամներ և այլն։ Բացի այդ, կարելի է ավելացնել նաև հավի, գառան, ուղտայծի (լամա) կամ հորթի միս։ Ճաշատեսակը պատրաստվում է հետևյալ չափաբաժնով՝ յուրաքանչյուր մարդուն՝ կես կիլոգրամ միս։ Ասադոն մատուցվում է հացով, աղցանով, չիմիչուրի սոուսով և կարմիր գինով։
Ասադոյի պատրաստման գործընթացն ունի մի շարք առանձնահատկություններ։ Կրակի համար օգտագործվում է կվեբրախո ծառի փայտը կամ ածուխ։ Այլ վառելիքի տեսակներ չեն օգտագործվում։ Միաժամանակ պետք է երկու կրակ, մեկի ածուխները հետագայում դրվում են գրիլի տակ, որտեղ և վառվում է երկրորդ կրակը։ Ուտեստի պատրաստման համար կրակը պետք է ուժեղ չլինի, քանի որ այդ դեպքում այն արտաքինից կայրվի, իսկ ներսից՝ հում կմնա։ Մեղմ կրակը պարզապես կխաշի այն, իսկ ասադոն պետք է տապակած լինի։ Գրիլը դրվում է վառվող ածուխներից 10 սանտիմետր բարձրության վրա։ Նախևառաջ անհրաժեշտ է գրիլը տաքացնել՝ նախորդ ասադոյից մնացած յուղը մաքրելու համար։
Միսը կտրատվում է ամենավերջում։ Դա անելու համար պետք է նախապատրաստել խոշոր տախտակ, պատառաքաղ և դանակ՝ երկար բռնակներով։ Մսից հեռացվում է ավելորդ ճարպը։ Ասադոն սովորաբար պատրաստվում է տավարի կողերից, բայց նաև կարելի է պատրաստել հավի մսից, սթեյքից, նրբերշիկից և փափկամսից։ Միսը կտրատվում է փոքր կտորներով և տապակվում։ Նրբերշիկեղենը մի քանի րոպե թողնում են սառը ջրում, ապա պատառաքաղով ծակծկում, որպեսզի յուղոտ լինի, այդկերպ դրանք չեն պայթում։
Այնուհետև պետք է տապակել 40 րոպե։ Ավելի շատ ածուխ պետք է դնել մսի տակ, և ավելի քիչ՝ երշիկեղենի։ Անհրաժեշտ է կտորները պտտել, որպեսզի նրանք հավասարապես տապակվեն։ Երբ հյութը սկսում է հայտնվել, միսը պետք է շրջվի։ Աղը լցվում է վերջում, որպեսզի մսի հյութը պահպանվի։
Պատրաստի երշիկները տապակվում են վերջին րոպեին։ Մատուցելիս սեղանի վրա պետք է լինի շատ կծու չիմիչուրի սոուսը։ Այն պատրաստվում է նախապես, ասադոյի պատրաստումից մի օր առաջ և պահվում է սառնարանում։
Ասադոյի համար լավագույն աղանդեր կարող է լինել մրգային աղցանը, սերկևիլի մուրաբան և պանիրը։
Չիմիչուրի պատրաստելու համար անհրաժեշտ է վերցնել 10 հատիկ սխտոր, 1 ճաշի գդալ չորացրած օրեգանո, 4 դափնու տերև, 2 գդալ պղպեղ, 1 գդալ ծոթրին, 1 գդալ ռեհան, 1 գդալ մանր կտրատած մաղադանոս, 1/2 գդալ քեմոն, 1 գդալ աղ, 1/2 գդալ աղացած պղպեղ, 1/2 բաժակ բուսական յուղ, 1/4 բաժակ քացախ, 1 բաժակ եռացած ջուր։ Սխտորը մանրացնում են և խառնում մնացած բաղադրիչների հետ։ Խառնուրդը լցնում են շշի մեջ և թափահարում՝ մինչև միասեռ խառնուրդ ստանալը։
Արտաքին հղումներ
Կատեգորիա:Արգենտինայի խոհանոց
Գեդիկ (այլ կիրառումներ)
Գեդիկ անվանումը կարող է ունենալ հետևյալ կիրառումները․
Օլիշանկա (այլ կիրառումներ)
Օլիշանկա, կարող է վերաբերել՝
Գելմեզ (այլ կիրառումներ)
Գելմեզ անվանումը կարող է ունենալ հետևյալ կիրառումները․
Օլիմպոս (այլ կիրառումներ)
Օլիմպոս, կարող է վերաբերել՝
Թորոս Ծառուկյան
Թորոս Վարդավառի Ծառուկյան, ազգային-ազատագրական շարժման գործիչ, ֆիդայի, Հնչակյան կուսակցության անդամ։
Կենսագրություն
Սովորել է ծննդավայրի Արամյան, ապա՝ Յոզղատի Վահանյան դպրոցում։ Եղել է «Փոքր Հայքի կազմակերպության» անդամ։ Գործել է Կեսարիայի շրջանում։ Թուրք իշխանություններին թյուրիմացության մեջ դնելու համար Ծառուկյանը և իր խումբը՝ Կ. Բարսեղյան, Մ. Խանապախյան, Փ. Յաղուպյան. Հ. Արզումանյան, հայտնի ավազակախմբի նմանությամբ անվանվել են «Չելլո»։ Ծառուկյանը հայ ժողովրդին կոչ է արել ինքնապաշտպանության, հարուստներից խլել և չքավոր գյուղացիներին բաժանել ունեցվածքը՝ սարսափ տարածելով պաշտոնյաների շրջաններում։ Թուրքական կառավարությանը հաջողվել է սկզբում ձերբակալել Ծառուկյանի ընկերներին, 1893 թվականի փետրվարի 17-ին՝ Ծառուկյանին։ Հուլիսի 18-ին բոլորին կախաղան են բարձրացրել։ Վերջին նամակում հույս հայտնելով, որ մոտենում է հայ ժողովրդի ազատագրության ժամը, Ծառուկյանը գրել է. «Հայու ազատությունը հայը պիտի գործե, մուրալը օգուտ չունի, միշտ պիտի խաբեն մեզի»։ Ծառուկյանի մասին ժողովուրդը շատ զրույցներ, ասքեր ու երգեր է հյուսել։
Ծանոթագրություններ
Կատեգորիա:Հայ ֆիդայիներ
Գեղեցկուհին և Հրեշը (այլ կիրառումներ)
Գեղեցկուհին և Հրեշը անվանումը կարող է ունենալ հետևյալ կիրառումները․
Ալեքսեյ Վասիլևսկի
Ալեքսեյ Վասիլևսկի (Аляксей Васілеўскі, ), բելառուս ֆուտբոլիստ, «Կրումկաչի» ակումբի պաշտպան։
Ակումբային
2009 թվականից Ալեքսեյ Վասիլևսկին խաղացել է Սոլիգորսկի «Շախտյոր» ակումբի երկրորդ կազմում։
2014 թվականի մրցաշրջանից սկսել է ընդգրկվել հիմնական կազմում։ Բարձրագույն լիգայում իր դեբյուտը նշել է 2014 թվականի մայիսի 7-ին՝ փոխարինման դուրս գալով «Նեման» ակումբի դեմ խաղի (0:3) երկրորդ խաղակեսում։
Միջազգային
Բելառուսի երիտասարդական հավաքականի կազմում (մինչև 21 տարեկաններ) մասնակցել է 2012 թվականի Համագործակցության գավաթի խաղարկությանը Սանկտ Պետերբուրգում։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի պաշտպաններ
Վրաց-ալբանական հարաբերություններ
Վրաց-ալբանական հարաբերություններ, միջազգային և դիվանագիտական հարաբերություններ Վրաստանի և Ալբանիայի միջև։ Երկու երկրներն էլ հաստատել են դիվանագիտական հարաբերությունները միմյանց հետ։ Որոշ քանակությամբ ալբանացիներ ապրում են Վրաստանում, իսկ վրացիներ՝ Ալբանիայում։
Նրանց միջև դիվանագիտական հարաբերությունները հաստատվել են 1993 թվականի հուլիսի 8-ին։ Վրաստանը ունի ոչ մշտական դեսպան Տիրանայում։
Արտաքին հղումներ
Կատեգորիա:Վրաստանի երկկողմ հարաբերություններ Կատեգորիա:Ալբանիայի երկկողմ հարաբերություններ
Գենգան (այլ կիրառումներ)
Գենգան անվանումը կարող է ունենալ հետևյալ կիրառումները․
Քիմիական գաղտնագրություն
Քիմիական գաղտնագրություն, որի ժամանակ օգտագործվում է գաղտնի «թանաքներ»՝ անգույն կամ թույլ գունավորված լուծույթներ։ Դրանցով գրվածները տեսանելի են դառնում տաքացումով, հատուկ ազդանյութերով մշակելով, ինչպես նաև ուլտրամանուշակագույն ճառագայթներով ազդելիս։
Պատմություն
«Սև վերածնունդ» գաղտնի կազմակերպության անդամները նամակագրության համար նույնպես օգտագործում էին անտեսանելի թանաք։ Գաղտնի նամակները գրվում էին պղնձարջասպի նոսր ջրային լուծույթով։ Նման ձևով գրված տեքստը նկատելի կդառնա, եթե թուղթը պահվի անուշադրի սպիրտով լցված սրվակի մեջ։ Տառերը ստանում են վառ կապույտ գույն՝ պղնձի ամոնիակային կոմպլեքսի առաջացման պատճառով.